en gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl en gl es en gl gl gl gl sv en sv fr de de gl gl gl gl gl gl gl es gl gl gl gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - As Dunas, 'sex on the beach'
Venres, sexta feira, 30 de setembro de 2022
A obra, escrita por Manuel Lourenzo e dirixida por Quico Cadaval, que a define como "un cabaré sobre o paraíso perdido", estréase o venres 6 en Compostela.
M.S.P. - 18:30 03/03/2009
Tags: as dunas cdg manuel lourenzo quico cadaval teatro
Unha obra exótica para falar do noso, unha comedia para explicar cousas que marchan mal, unha exhibición do pecado para acadar o paraíso perdido. Así é As Dunas, a nova produción do Centro Dramático Galego, que uniu por vez primeira os dos autores máis importantes do teatro galego actual: Manuel Lourenzo, creador do texto, e Quico Cadaval, responsábel da posta en escena. Cadaval define o texto como "un cabaré sobre o paraíso perdido. A paisaxe sinxela da infancia destruída, ironicamente, polo paraíso en cápsulas que é o turismo. A destrución do rostro dun país como unha catástrofe de cirurxía plástica, a ruína sentimental escenificada coralmente por un grupo de homes e de mulleres que procuran o amor enriba dunha onda de cemento".
A obra, protagonizada por Susana Dans, Paula Buján, Evaristo Calvo, Rodrigo Roel, Iria Pinheiro, Manolo Cortés ou Davide Salvado, é unha visión "fortemente onírica" sobre a especulación inmobiliaria, os impactos ecolóxicos, os atentados á paisaxe e a falta de respecto á natureza. A acción discorre no spa As Dunas, situado na Mariña, e construído sobre un castro. O balneario musical abrirá as súas portas día e noite, que terá como destinatarios a "amantes de praceres prolongados" e integrará actividades que van dende o relax ao goce musical "pasando por todo tipo de refinados praceres do corpo".
Cadaval di sobre o teatro de Manolo Lourenzo que está todo el impregnado dunha "nostalxia edénica"; di que Lourenzo "acredita que hai un paraíso" e que a maneira de atopalo é a contraria da proposta pola Igrexa Católica, procura polo tanto a "aventura sentimental, o pracer e a ruptura co estabelecido". "Nestes tempos vaticanistas agradécese un pouco de amor libre", afirmou Lourenzo a este respecto na presentación da obra, que recunca no obxectivo de absorber todas as linguaxes da arte e de lle abrir os escenarios á xente nova, igual que xa fixo por exemplo Noite de Reis, a anterior obra de Quico Cadaval. "Falouse moito de que había que facer espectáculo para o público. Pero non se dixo cal era ese público", afirmou Cadaval, que rexeitou estar presionado polo éxito precedente de Noite de Reis, moi ao contrario: "deunos confianza, porque o público está moi asustado co teatro, e con aquela obra conseguimos que perdese ese medo".
As Dunas é unha obra moi dinámica, na que a música cobra un papel fundamental. Estréase este venres no Salón Teatro de Compostela ás nove da noite e repetirá todos os venres, sábados e domingos até o 29 de marzo. Despois viaxará ao Barco (17 de abril), A Coruña (24 e 25 de abril), Vigo (29 e 30 de abril), Tui (8 e 9 de maio), Vilagarcía (14 e 15 de maio), Ourense (22 e 23 de maio), Narón (29 e 30 de maio), e Ferrol (13 de xuño)
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Unha escena d'As Dunas
Imaxes da presentación da obra, este martes en Compostela
Regresa o Culturgal Edición xeral
Independencia, creatividade e esplendor Edición xeral
Un país normal Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto